Arnold Schwarzenegger

mini|Signaturen til Arnold Schwarzenegger
Arnold Alois Schwarzenegger () er ein  austerriksk-amerikansk kroppsbyggjar, skodespelar og politikar. Frå 17. november 2003 til 3. januar 2011 var han guvernør i California i USA, der han er busett. Han har både austerriksk og amerikansk statsborgarskap.

Guvernør i California
Arnold Schwarzenegger vart vald til guvernør i California den 8. oktober 2003 etter at eit opprop mot den sitjande guvernøren Gray Davis skaffa nok underskrifter til å skriva ut nyval. Schwarzenegger stilte til val som republikanar. Resultatet vart at 55,4 % av veljarane røysta for å kasta Davis, og at 48,6 % røysta for at Schwarzenegger skulle koma i staden.

Som guvernør kom Schwarzenegger i konflikt med delstatsforsamlinga i California, som hadde overvekt av demokratar i båe kammera, mellom anna kalla han dei demokratiske politikarane for «girlie men» («jentemenn»). I 2005 gjekk Schwarzenegger på eit nederlag då fire lovforslag frå han var oppe til folkerøysting og alle fire vart nedsrøysta. Etter dette nederlaget gjekk Schwarzenegger inn mot det politiske sentrumet og la seg på ei ny line med mindre konfrontasjon ovanfor delstatsforsamlinga. Han tilsette ein demokrat, Susan Kennedy, som leiar for staben sin. Ved det ordinære guvernørvalet i november 2006 hadde Schwarzenegger vunne att mykje av tillita mellom veljarane og han slo motkandidaten Phil Angelides, finansminister i California, med 56 % av røystene.

Schwarzenegger vert rekna til den liberale fløya mellom republikanarane, og har som guvernør engasjert seg sterkt for miljøvern og reduksjon i klimautslepp.

Det har vorte spekulert i om nokre av republikanarane vil ha Schwarzenegger som ein framtidig presidentkandidat, men då er det kravd eit grunnlovsbrigde, sidan Schwarzenegger ikkje er fødd i USA. Han er dobbelt austerriksk og amerikansk statsborgar, den amerikanske statsborgarskapen fekk han i 1983. I 2008 var han aktiv i valkampen for den republikanske presidentkandidaten John McCain.

Kroppsbyggjar
Han har teke del i 22 kroppsbyggingskonkurransar og vunne Mr. Universe fem gonger og Mr. Olympia sju gonger. Då det var lovleg brukte han anabole steroidar.

 År  Tittel  Stad  Plass 1965  Junior Mr. Europe    1 1966  Best Built Man of Europe    1 1966  Mr. Europe    1 1966  International Powerlifting Championship    1 1966  NABBA Mr. Universe amateur    2 1967  NABBA Mr. Universe amateur    1 1968  NABBA Mr. Universe professional    1 1968  German Powerlifting Championship    1 1968  IFBB Mr. International    1 1968  IFBB Mr. Universe    2 1969  IFBB Mr. Universe    1 1969  NABBA Mr. Universe professional    1 1969  Mr. Olympia    2 1970  NABBA Mr. Universe professional    1 1970  Mr. World    1 1970  Mr. Olympia    1 1971  Mr. Olympia    1 1972  Mr. Olympia    1 1973  Mr. Olympia    1 1974  Mr. Olympia    1 1975  Mr. Olympia    1 1980  Mr. Olympia    1

Privatliv
Faren til Schwarzenegger, Gustav Schwarzenegger, var politisjef (gendarmerikommandant).

26. april 1986 gifte Schwarzenegger seg med TV-journalisten Maria Shriver, niese av den tidlegare amerikanske presidenten John F. Kennedy, i Hyannis i Massachusetts. Presten Rev. John Baptist Riordan utførte viinga i St. Francis Xavier Roman Catholic Church.

Paret har fire born:
 Katherine Eunice Schwarzenegger, fødd 13. desember 1989
 Christina Maria Aurelia Schwarzenegger, fødd 23. juli 1991
 Patrick Arnold Schwarzenegger, fødd 18. september 1993
 Christopher Sargent Shriver Schwarzenegger, fødd 27. september 1997

Filmografi
 1970: Hercules in New York
 1973: The Long Goodbye 
 1974: Happy Anniversary and Goodbye
 1976: Stay Hungry 
 1977: Pumping Iron 
 1979: The Villain 
 1979: Scavenger Hunt 
 1980: The Jayne Mansfield Story 
 1982: Conan the Barbarian
 1984: Conan ødeleggeren
 1984: The Terminator
 1985: Red Sonja 
 1985: Commando 
 1986: Raw Deal
 1987: Predator
 1987: The Running Man
 1988: Red Heat
 1988: Twins
 1990: Total Recall
 1990: Kindergarten Cop 
 1991: Terminator 2: Judgment Day
 1993: Last Action Hero
 1994: True Lies
 1994: Junior 
 1994: Beretta's Island
 1996: Jingle All the Way
 1996: Eraser
 1997: Batman & Robin
 1999: End of Days
 2000: The 6th Day 
 2001: Dr. Dolittle 2  
 2002: Collateral Damage 
 2003: The Rundown 
 2003: Terminator 3: Rise of the Machines 
 2004: Around the World in 80 Days
 2005: The Kid & I 
 2008: Crood Awakening 
 2009: Terminator Salvation 
 2010: The Expendables

Kategori:Austerrikske skodespelarar
Kategori:USA-amerikanske skodespelarar
Kategori:Austerriksk-amerikanarar
Kategori:USA-amerikanske politikarar
Kategori:Guvernørar i California
Kategori:Hollywood Walk of Fame
Kategori:USA-amerikanske velgjerarar